Skólanámskrá Austurkórs er flæðandi ( e. emergent curriculum ) því skólastarf er síbreytilegt og tekur mið af því fólki sem er í skólanum hverju sinni . Í raun er starfsáætlun hvers skólaárs sú námskrá sem er í gildi hverju sinni . Með flæðandi skólanámskrá er meðal annars átt við að börnin hafi áhrif á námið . Skipulag skólastarfsins er sveigjanlegt og tekur mið af áhuga og ævintýraþrá barnanna . Hlutverk kennara er að styðja við nám barnanna , hlusta á hugmyndir þeirra og vinna út frá þeim . Nýta eigin hæfni og vera í samstarfi . Þessi skólanámskrá er lifandi plagg og tekur breytingum í takt við skólaþróun Austurkórs . Hún endurspeglar jafnframt Aðalnámskrá leikskóla og námskrá leikskóla Kópavogs . Aðalnámskrá leikskóla og námskrá Kópavogs Í Aðalnámskrá eru grunnþættir menntunar sameiginleg leiðarljós allra skólastiga á Íslandi . Þeir eiga að endurspegla allt skólastarfið . Leiðarljós fyrir leikskólastarf og námssvið leikskóla eru sett fram en áherslur námssviðanna endurspegla grunnþætti menntunar ( Aðalnámskrá leikskóla , 2011 , bls. 16 og 33 ) .